**AGENȚIA PENTRU SUPRAVEGHERE TEHNICĂ**

**RAPORT DE ACTIVITATE**

 **(lunile ianuarie-mai ale a. 2018)**

În urma implementării de către Guvernul Republicii Moldova a reformelor ce țin de eficientizarea controalelor de stat a activității de întreprinzător și optimizarea structurilor și a atribuțiilor autorităților cu funcții de control, Agenția pentru Supraveghere Tehnică a preluat în urma reorganizării prin fuziune (contopire) competențele funcționale ale autorităților contopite, respectiv, ale Inspectoratului Principal de Stat pentru Supravegherea Tehnică a Obiectelor Industriale Periculoase, Inspecției de Stat în Construcții și ale Inspectoratului de Stat pentru Supravegherea Geodezică, Tehnică și Regim.

Potrivit conceptului de reformă a autorităților publice cu funcții de control, personalul angajat al entităților participante la reorganizare urma să fie transferat la Agenția pentru Supraveghere Tehnică, pentru a fi acoperite integral necesitățile de specialiști calificați pe toate domeniile de activitate, conform cadrului legal în vigoare.

Totodată, Agenției iau revenit funcții ce țin de controlul respectării normelor și a prescripțiilor tehnice cu privire la siguranţa antiincendiară şi protecţia civilă și siguranța ocupațională, care erau exercitate anterior de către Serviciul Protecţie Civilă şi Situaţii Excepţionale al Ministerului Afacerilor Interne și respectiv, de către Inspectoratul de Stat al Muncii, fără a fi efectuat transferul specialiștilor din instituțiile respective.

În conformitate cu dispozițiile legislației muncii și ale Regulamentului cu privire la organizarea şi funcționarea Agenției pentru Supraveghere Tehnică, în perioada 16.02.2018 – 19.03.2018, Agenția a efectuat procedura de preavizare și reangajare a personalului. Ca atare, Agenția pentru Supraveghere Tehnică a aprobat la data de 14.02.2018 statele de personal ale Agenției, care sunt în număr total de 185 de unități.

La moment, în rezultatul reangajării personalului și al desfășurării primului concurs pentru ocuparea funcțiilor publice vacante, care a avut loc la data de 03.05.2018, în cadrul Agenției sunt angajați 105 de funcționari publici din necesarul de 185. La ultimul concurs pentru suplinirea funcțiilor publice vacante au fost angajate 5 persoane pe domeniul siguranță ocupațională (3 – DST Centru, 1 – DST Sud și 1 – DST Nord) și 8 persoane pe domeniul siguranței antiincendiare și protecției civile (1 – DST Centru, 1 – DST Sud și 6 – DST Nord).

Concomitent, a fost anunțat un nou concurs pentru suplinirea funcțiilor rămase vacante, care se va desfășura la sfârșitul lunii mai, astfel urmând a fi angajați specialiști pe toate domeniile de competență, inclusiv aproximativ 5 persoane pe domeniul siguranței antiincendiare. Desfășurarea concursurilor va fi prelungită până la suplinirea tuturor funcțiilor vacante, preconizând a fi realizată până la finele anului curent. Agenția va întreprinde toate procedee legale pentru promovarea imaginii și atragerii persoanelor în câmpul muncii pentru suplinirea funcțiilor vacante.

Persoanele noi angajate, conform planului de stagiune, aprobat prin ordinul Agenției pentru Supraveghere Tehnică, vor urma perioada de instruire obligatorie, care cuprinde însușirea actelor legislative și normative din domeniile de competență, precum și activități practice cu concursul mentorilor, cu susținerea ulterioară a testărilor profesionale. Persoanele deja angajate sunt în proces de instruire, cu petrecerea periodică a stagiilor de perfecționare în domeniile de specialitate. Anual se va efectua evaluarea performanțelor acestora.

În vederea monitorizării măsurilor întreprinse periodic sunt convocate ședințe de lucru comune cu participarea factorilor de decizie ai Agenției pentru Supraveghere Tehnică și ai Serviciului Protecție Civilă și Situații Excepționale (SPCSE), ce au ca obiect al discuțiilor preluarea de către Agenție a experienței SPCSE la îndeplinirea atribuțiilor ce țin de domeniile implementării măsurilor contra incendiilor și a asigurării protecției civile.

Pentru ajustarea cadrului legislativ conceptului de reformă regulatorie, în prezent se află în elaborare, avizare și aprobare mai multe acte normative, printre care, *Regulamentul privind Registrul de stat al controalelor, Regulamentul-cadru privind organizarea și funcționarea Consiliului pentru soluționarea disputelor din cadrul organelor de control, Metodologia generală de efectuare a controlului de stat asupra activității de întreprinzător în baza analizei criteriilor de risc, Metodologia de efectuare a controlului de stat asupra activității de întreprinzător în baza analizei riscurilor pentru domeniile de activitate atribuite în competența Agenției pentru Supraveghere Tehnică, Reguli privind elaborarea aprobarea și utilizarea listelor de verificare, s.a.,* necesare activității și exercitării depline a competențelor în conformitate cu Legea nr. 131 din 08.06.2012 privind controlul de stat asupra activității de întreprinzător.

În perioada de reorganizare cu concentrarea spectrului de activități, angajații Agenției continuă să-și desfășoare activitatea în corespundere cu atribuțiile și obligațiunile ce le revin, în limita competențelor funcționale, și anume:

***– domeniul construcției și urbanismului*** –

Conform registrelor de evidenţă în cadrul Agenției pentru Supraveghere Tehnică au fost înregistrate și luate la evidență ***281 autorizații de construire*** emise de autoritățile publice locale și ***70 declarații de începere a lucrărilor*** de construcții de către beneficiari și investitori. De asemenea, în perioada respectivă inspectorii Agenției au examinat ***327 de petiții, scrisori și demersuri*** parvenite de la persoanele fizice și juridice, autoritățile publice centrale și locale, organele de drept, precum și din alte instituții ale puterii de stat. În cadrul examinării solicitărilor menționate au fost inspectate și verificate ***122 de obiective*** aflate în construcții. În rezultatul verificărilor unor obiective au fost constatate neconformități în rezultatul cărora au fost întocmite și înmânate spre executare ***53 de perscripții*** pentru înlăturarea deficiențelor depistate.

În conformitate cu prevederile Regulamentului de recepție a obiectivelor și instalațiilor aferente,Reprezentanții Agenţiei au participat la ***recepția a 16 obiective*** *(finanțate din surse financiare publice și blocuri locative finanțate din surse private)*.

La solicitările directe ale agenților economici cu activități în domeniul construcției, au fost verificate ***91 de întreprinderi***, cu privire la dispunerea de sistem intern de verificare a calității, deținerea resurselor tehnico-materiale, utilajelor și specialiștilor notorii pentru executarea lucrărilor de construcție-montaj și a rețelelor tehnico-edilitare, cât și cu privire la verificarea existenței unor abateri admise în ultima perioadă. În rezultat, au fost emise ***84 de Avize de participare la licitaţiile publice*** de lucrări *(concurs, oferte de preţ, etc.)*. Totodată, conform demersurilor parvenite, au mai fost supuse verificării volumelor și costurilor lucrărilor de construcții, ***16 obiective*** cu costului total de ***39 618,66 mii lei***. În cadrul verificărilor au fost depistate exagerări de costuri de lucrări la ***5 obiective*** în sumă de ***219,81 mii lei***, fiind aplicate sancțiuni făptuitorilor și achitate amenzi în aceeași mărime.

***– domeniul siguranței antiincendiare și protecției civile –***

În baza Dispoziţiei Prim-ministrului RM nr. 51-d din 27.03.2018 pentru diminuarea riscului de izbucnire a incendiilor la obiectivele de agrement cu flux sporit de persoane, în temeiul Ordinul nr. 117 din 30.03.2018 al Ministerului Afacerilor Interne și al Ministerului Economiei și Infrastructurii, la obiectivele de menire social-culturală, sportivă şi comercială, precum şi pentru neadmiterea cazurilor de producere a incendiilor pe teritoriul republicii, inclusiv în municipiile Chişinău și Bălți, au fost create grupuri mixte de control, formate din inspectorii Agenției pentru Supraveghere Tehnică, specialiştii Serviciului de salvatori şi pompieri din cadrul Inspectoratului General pentru Situaţii de Urgenţă al MAI și reprezentatul Inspectoratului General al Poliţiei al MAI. Până la moment, controlului au fost supuse ***935 obiective*** *(inclusiv 70 în mun. Chişinău și 35 mun. Bălți)*, unde au fost depistate diferite încălcări privind necorespunderea şi nerespectarea cerinţelor de siguranţă împotriva incendiilor şi protecţiei civile. În rezultat au fost emise atenționări, iar în procesele-verbale de control au fost prescrise abaterile, încălcările și termenele de înlăturare. Controalele respective continuă și mai departe, fiind inspectate și alte obiective.

De asemenea, în scopul executării prevederilor actelor normative ce reglementează funcționarea taberelor de odihnă și întremare a sănătății copiilor și adolescenților, pentru diminuarea riscului de izbucnire a incendiilor la obiectivele în cauză, pe parcursul lunii curente se desfășoară controale inopinate la taberele de odihnă din țară, cu sejur deplin. Până la moment au fost verificate ***11 tabere*** de odihnă, dintre care – ***5*** în raioanele Dubăsari și Criuleni, iar ***6*** – în or. Vadul lui Vodă din mun. Chișinău. În rezultatul controalelor au fost întocmite procese-verbale de control și înmânate prescripții, fiind stabilite termenele de înlăturare a neconformităților constatate. Controalele sunt în desfășurare, iar până la 31.05.2018 urmează de verificat toate taberele de odihnă din țară.

Conform planului de activitate al Agenției, în perioada imediat următoare, pentru asigurarea securității la incendiu în perioada campaniei de recoltare a cerealelor a. 2018 vor fi luate în evidență toate entitățile economice participante la campanie, care vor fi supuse informării, controlului și monitorizării activităților pe perioada recoltei, în vederea minimalizării riscului de producere a incendiilor în lanurile și depozitele de cereale.

În luna august urmează demararea acțiunilor de prevenire a incendiilor în instituțiile de învățământ, prin inspectarea obiectivelor respective cu prescrierea recomandărilor de înlăturare a încălcărilor, în caz de depistare a acestora.

Suplimentar, în perioada rece a anului vor fi întreprinse măsuri în vederea asigurării securității la incendiu pe timpul sărbătorilor de iarnă la instituțiile de învățământ și obiectivele de agrement și distracții.

Totodată, pentru a depăși anumite impedimente temporare privind îndeplinirea atribuțiilor Agenției pentru Supraveghere Tehnică în domeniile respective, au fost identificate următoarele soluții:

**1.** Continuarea activității echipelor mixte pentru efectuarea supravegherii de stat privind evaluarea riscului de incendiu, create în temeiul Ordinului comun al Ministerului Afacerilor de Interne și al Ministerului Economiei și Infrastructurii nr. 117/191 din 30.03.2018/10.04.2018.

**2.** Detașarea la Agenția pentru Supraveghere Tehnică, în perioada de până la 31 decembrie 2018, a unui număr de 20 de reprezentanți ai Serviciul Protecției Civile și Situațiilor Excepționale (20 reprezentanți *(DSSMCI – 5; DST Centru – 7; DST Sud – 8),* în temeiul art. 34 al Legii nr. 288 din 16 decembrie 2016 privind funcționarul public cu statut special din cadrul Ministerului Afacerilor Interne, care prevede această posibilitate cu respectarea următoarelor condiții de bază:

- Funcţionarul public cu statut special poate fi detaşat la instituţii din Republica Moldova, în temeiul unui ordin al ministrului afacerilor interne, al angajatorului sau al persoanei împuternicite de către acesta;

- Dacă salarizarea pentru funcţia în care este detaşat funcţionarul public cu statut special diferă de cea de la locul de muncă de bază, funcţionarul beneficiază de condiţiile cele mai avantajoase.

***– domeniul supravegherii obiectivelor industrial periculoase –***

La acest capitol controale planificate și inopinate nu au fost efectuate. Activitatea s-a axat pe examinarea adresărilor și a demersurilor parvenite, fiind examinate ***10 demersuri***. Conform registrelor de evidenţă, au fost înregistrate și luate la evidență ***72 obiecte industrial periculoase (OIP)*** sau instalații tehnice, au fost scoase de la evidență ***– 63 OIP.*** A fost înregistrată ***documentația de proiect la 104 OIP***, iar la ***3 OIP*** documentația a fost elaborată cu încălcări din care motiv a fost refuzată înregistrarea. Inspectorii Agenției au participat la ***70 comisii de atestare*** a specialiștilor și muncitorilor, fiind atestate ***1 541 persoane***. În baza solicitărilor depuse, reprezentanții Agenţiei au participat la recepția a ***48 de recepții*** a OIP, fiind recepționate spre exploatare ***39 OIP***. De asemenea, s-a efectuat verificarea tehnică primară a echipamentului și utilajului la 3 OIP, și supravegherea tehnică a lucrărilor de construcție-montaj la ***1 OIP***. În rezultatul verificărilor au fost depistate ***80 de încălcări***, astfel fiind emise ***3 perscripții*** privind înlăturarea neajunsurilor.

***– domeniul siguranței ocupaționale –***

Pe parcursul acestei perioade, reprezentanții Agenției au examinat, cu ieșire la fața locului, ***11 solicitări*** privind eliminarea factorilor de risc şi de accidentare cât și protecţia lucrătorilor la locul de muncă.

De asemenea, pentru ridicarea gradului de pregătire profesională, reprezentanții Agenției au participat la 25 de ședințe și seminare de instruire profesională organizate de către Ministerul Economiei și Infrastructurii cu suportul experților internaționali.